### Beslutning

Godkendt.

Afbud: Kirstine Laursen, Christian Paulsen

### Sagsfremstilling

## Resume og sagens baggrund

Sagen omhandler bevilling af tilskud til aktiviteter på integrationsområdet inden for Servicelovens § 18, som er støtte til frivillige, sociale organisationer og foreninger. Integrationsudvalget skal udarbejde en indstilling til bevilling af tilskud fra § 18-midlerne, der herefter skal godkendes af Økonomiudvalget og Kommunalbestyrelsen.

## Indstillinger

Sundheds- og Myndighedschefen indstiller, at

1. Integrationsudvalget udarbejder en indstilling til fordeling af § 18-midlerne
2. Økonomiudvalget og Kommunalbestyrelsen godkender Integrationsudvalgets forslag til bevilling.

## Behandling

Integrationsudvalget, Økonomiudvalget, Kommunalbestyrelsen.

## Sagsfremstilling

Ifølge Servicelovens §18 skal kommunalbestyrelsen årligt afsætte et beløb til støtte af frivilligt socialt arbejde. Der er afsat særskilt budget til aktiviteter på integrationsområdet. I 2024 er der afsat 382.680 kr. Der er 850.515 kr. i ubrugte midler fra 2023. Det samlede beløb til fordeling i 2024 er derfor 1.233.196 kr.

Integrationsudvalget udarbejder forslag til fordeling af disse midler, der forelægges Økonomiudvalget og Kommunalbestyrelsen i separat sag.

Der er indkommet én ansøgning om tilskud i 2024. Ansøgningen på 30.000 kr. er beskrevet i bilaget til denne sag. Kriterierne for tildeling af § 18-midler er også vedhæftet sagen.

## Administrativ tilføjelse den 1. december 2023:

Kalundborg Flygtninge Netværk har også søgt om midler. Af tekniske årsager var ansøgningen ikke modtaget inden [adresse] møde den 27. november 2023. Deres ansøgning er nu indsat. Det er derfor denne sag, som går videre til behandling i Økonomiudvalget og Kommunalbestyrelsen og ikke den oprindelige sag med kun 1 ansøgning.

## Økonomiske konsekvenser

Ingen. Tilskud finansieres af de afsatte midler til § 18.

### Sagens forløb

06-12-2023 Integrationsudvalget

Integrationsudvalget indstiller følgende fordeling af §18-midler på Integrationsområdet, på baggrund af de indkomne ansøgninger:

Følgende lever op til kriterierne for tildeling og tildeles det ansøgte

Røde Kors, Kalundborg: 30.000 kr.

Kalundborg Flygtninge Netværk: 165.800 kr.

Således fordeles i alt: 195.800 kr. De bevilgede midler tages fra de afsatte midler.

Afbud: Elna Svendsen, Olga Svendsen

13-12-2023 Økonomiudvalget
Anbefales.